สวัสดีคะคุณ อยากจะสอบถามอาการแบบนี้คะ พอดีหนูมีอะไรไปประมาณ2อาทิตย์ก่อนที่ประจำเดือนจะมา แต่พอสัก5-6วันผ่านไปหนูลืมกินยาคุมได้3วันหนูก้อเลยกินยาคุมทีเดียวเลย3วัน พอยาคุมหมดถึงกำหนดที่ประจำเดือนต้องมา หนูดันเป็นประจำเดือนวันเดียว พอหลังจากนั้นหนูก็เกิดอาการคันบริเวณข้างๆช่องคลอด หนูจึงซื้อยามาเหน็บแล้วก็กินยาฆ่าเชื้อร่วมด้วย พอผ่านไปสัก1อาทิตย์ หนูก้อมีตกขาวเป็นก้อนสีขาวขุ่น พอ2วันมานี้ก้อมีตกขาวปนเลือดเป็นก้อน ก่อนหน้านี้หนูเคยปวดท้องน้อยหน่วงๆเป็นระยะ แล้วถ้ายิ่งยกของหนักๆหนูก้อปวดมากกว่าเดิมคะ สรุปหนูเป็นโรคอะไรไหมคะ หรือว่าตั้งครรภ์คะคุณ
สวัสดีค่ะ อาการตกขาวปนเลือดเกิดได้จาก1.ช่องคลอดอักเสบและติดเชื้อ2.เนื้องอกมดลูกหรือปากมดลูก3.มีแผลบริเวณช่องคลอดเช่นจากการมีเพศสัมพันธ์ ทำให้มีเลือดปนตกขาวออกมา4 มีอวัยวะภายในอุ้งเชิงกรานติดเชื้อ อาจมีไข้ ปวดหน่วงท้องน้อย5 ภาวะแทรกซ้อนจากการตั้งครรภ์6 ผลข้างเคียงจากการใช้ยาคุมกำเนิดแนะนำควรไปพบสูตินรีแพทย์เพื่อตรวจภายใน และนำสารคัดหลั่งจากช่องคลอดไปตรวจว่ามีการติดเชื้อหรือเปล่าค่ะ การปวดท้องน้อยก็อาจเป็นสัญญาณของการติดเชื้อของอวัยวะภายในอุ้งเชิงกรานได้ ส่วนจะตั้งครรภ์หรือไม่ ต้องตรวจการตั้งครรภ์ทางปัสสาวะหรือทางเลือดเพื่อยืนยันค่ะการดูแลตัวเองเบื้องต้น ไม่สวนล้างช่องคลอด ทำความสะอาดอวัยวะเพศด้วยน้ำสะอาดภายนอกเท่านั้น หลีกเลี่ยงการยกของหนักถ้าตอนนี้เจ็บแปล๊บๆที่หัวเหน่า รับประทานยาแก้ปวด งดการมีเพศสัมพันธ์ ยังไม่ควรซื้อยามากินหรือเหน็บเองเพราะอาจรักษาไม่ตรงโรคและทำให้เชื้อดื้อยาได้